钦定古今图书集成/明伦汇编/氏族典/第222卷 > 《廖用贤尚友录》 > 车伊洛
## 钦定古今图书集成/明伦汇编/氏族典/第222卷 > 《廖用贤尚友录》 > 车伊洛

按《魏书车伊洛传》：“伊洛，焉耆胡也。世为东境部落帅，
恒修职贡。世祖录其诚款，延和中，授伊洛平西将军，
封前部王。伊洛欲归阙，沮渠无讳断路，伊洛与无讳
连战破之。又率部众伐高昌，讨破焉耆东关七城。先
是，伊洛征焉耆，留其子歇守城，而安周乘虚引蠕蠕
三道围歇。歇固守连战久之，外无救援，为安周所陷”，
走奔伊洛。伊洛收集遗散一千馀家，归焉耆镇，世祖
嘉之。正平二年，伊洛朝京师，赐以妻妾、奴婢、田宅牛
羊，拜上将军。兴安二年卒。赠镇西大将军、秦州刺史，
谥曰康王。